tomron87/hebrew-wikipedia-sentences-corpus huggingface dataset:
A Love Trilogy (בעברית: טרילוגיית אהבה) הוא אלבום האולפן השלישי של הזמרת האמריקאית דונה סאמר.
האלבום יצא לאור ב-5 במרץ 1976, על ידי חברות התקליטים קזבלנקה רקורדס ואואזיס רקורדס.
מתוך האלבום יצאו שני הסינגלים: "" ו-"Try Me, I Know We Can Make It".
האלבום הגיע למקום ה-21 במצעד הבילבורד 200.
האלבום כולו הופק על ידי ג'ורג'ו מורודר ופיט בלוט, בדומה לאלבום הבכורה של סאמר, (1974) ובדומה לאלבומה השני, (1975).
בינואר 1976, הוציאה סאמר את השיר "" כסינגל הראשון מתוך האלבום.
השיר זכה להצלחה נאה והגיע אל המקום ה-52 במצעד הבילבורד הוט 100.
איגוד תעשיית ההקלטות האמריקאי (RIAA) העניק לאלבום את תואר הזהב על מכירות של למעלה מחצי מיליון עותקים במדינה.
מקוםתאריםמכירותארצות הברית (RIAA)זהב500,000בריטניה (BPI)זהב100,000צרפת (SNEP)זהב 2×373,200
A Place on Earth: The Greatest Hits (בעברית: מקום עלי אדמות: הלהיטים הגדולים ביותר) הוא אלבום הלהיטים השני של הזמרת-יוצרת האמריקאית בלינדה קרלייל.
אלבום הלהיטים יצא לאור ב-30 בנובמבר 1999, בהוצאת חברת התקליטים וירג'ין רקורדס.
האלבום הגיע למקום החמישה-עשר במצעד האלבומים הבריטי.
ב-AllMusic זכה אלבום הלהיטים לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכול.
מתוך אלבום הלהיטים יצא הסינגל הראשון "All God's Children", שזכה להצלחה מתונה במצעד הסינגלים הבריטי.
בהמשך, יצא הסינגל השיווקי "A Prayer for Everyone".
איגוד תעשיית ההקלטות הבריטי (BPI) העניק לאלבום הלהיטים את תואר הזהב הכפולה על מכירות של למעלה מ-100,000 עותקים במדינה.
A Man Without Love (בעברית: אדם ללא אהבה) הוא שיר, שייצג את בריטניה בתחרות האירוויזיון 1966, בביצוע הזמר קנת' מק'קלר.
השיר הוא בלדה, בו משווה זמר בין אדם ללא אהבה לאדם שיש לו אהבה.
הוא מסביר שללא אהבה הוא "רק חצי אדם, כלום", ואדם "עם אהבה זה הכל בחיים".
בהופעתו בתחרות שנערכה בלוקסמבורג לבש מק'קלר קילט סקוטי מסורתי.
השיר "A Man Without Love" הגיע למקום השלושים במצעד הסינגלים הבריטי במרץ 1966.
השיר היה השמונה עשר והאחרון בסדר השירים שהושמעו בתחרות, אחרי השיר של אירלנד "Come Back to Stay" בביצוע דיקי רוק.
בסיום ההצבעה קיבל השיר שמונה נקודות (חמש מאירלנד ושלוש מלוקסמבורג), ודורג במקום התשיעי מתוך 18.
בשנה שלאחר מכן, 1967, ייצגה את בריטניה באירוויזיון הזמרת סנדי שו שזכתה בתחרות עם השיר "Puppet on a String".
A Mary Christmas (בעברית: חג מולד שמח) הוא אלבום חג מולד של הזמרת מרי ג'יי בלייג' ואלבומה ה-11 אשר יצא ב-15 באוקטובר 2013, מטריארך, ורבה רקורדס ואינטרסקופ רקורדס.
האלבום הופק כולו על ידי דייוויד פוסטר ומשתתפים בו מספר אמנים ביניהם ברברה סטרייסנד, ג'סי ג'יי, מארק אנתוני ועוד.
האלבום מכיל גרסאות כיסוי לשיר חג מולד ידועים.
האלבום הגיע השיאו למקום ה-10 בארצות הברית ובכך הפך לאלבומה ה-12 שמצליח לעשות זאת.
בנוסף הוא הגיע למקום ה-5 במצעד אלבומי ה-R&B וההיפ-הופ ובכך הפך לאלבום ה-15 שלה שמצליח להיכנס למצעד זה ובכך הפכה לאמן השני שהצליח להכניס הכי הרבה אלבומים לעשירייה הפותחת במצעד בעידן הנילסן סאונד-סקאן.
עם שחרורו האלבום קיבל ביקורות מעורבות ממבקרי המוזיקה.
מבחינה מסחרית האלבום זכה להצלחה כאשר היה לאלבום חג המולד השלישי הנמכר ביותר באותה שנה בארצות הברית ובסופו של דבר מכר חצי מיליון עותקים במדינה וקיבל זכאות למעמד זהב.
(בעברית: "קצת יותר אישי (גולמי)") הוא אלבום האולפן השני של הזמרת האמריקאית לינדזי לוהן.
האלבום יצא לאור ב-5 בדצמבר 2005 על ידי חברת התקליטים קזבלנקה רקורדס.
האלבום הגיע למקום ה-20 במצעד הבילבורד 200.
A Million Voices (בעברית: מיליון קולות) הוא סינגל שהוקלט על ידי הזמרת הרוסית פולינה גאגארינה.
השיר יצא לאור ב-15 במרץ 2015, וייצג את רוסיה באירוויזיון 2015, שם ניצח במקום הראשון בחצי גמר, וסיים במקום השני בגמר.
A Love Like Ours (בעברית: אהבה כמו שלנו) הוא אלבומה ה-28 של הזמרת ברברה סטרייסנד אשר יצא ב-20 בספטמבר 1999 על ידי קולומביה רקורדס.
האלבום נכנס למקום ה-6 בארצות הברית ובכך הפך לאלבום ה-23 של סטרייסנד לעשות זאת.
מבחינה לירית רוב שירי האלבום מושפעים מנישואיה לשחקן ג'יימס ברולין ובנוסף ביחד עם האלבום ישנו אוסף של תמונות שלה ושל ברולין.
האלבום לא הצליח להשיג את ההצלחה שהשיגו שני אלבומיה הקודמים כאשר מכר 145 אלף עותקים בלבד בשבוע הראשון ליציאתו אך בסופו של דבר הגיע למעמד פלטינה במדינה עם מכירות של 1.1 מיליון עותקים.
סך הכול מכירות האלבום עומדות על קרוב ל-3 מיליון עותקים.
A Little Bit Longer (בעברית: עוד קצת זמן) הוא אלבום האולפן השלישי של הלהקה האמריקאית האחים ג'ונאס ואלבומם השני שיצא תחת הוצאת הוליווד רקורדס.
הוא יצא לאור ב-12 באוגוסט 2008. לאלבום קדמו שלושה סינגלים, "Burnin' Up", "Lovebug" ו-"Tonight".
שם האלבום, "A Little Bit Longer", נלקח מהשיר הסוגר את האלבום בעל אותו השם, אותו כתב ניק ג'ונאס על תחושותיו לגבי מחלתו - סוכרת מסוג 1. עטיפת האלבום יצאה לאור על ידי "טים ג'ונאס", מועדון המעריצים הרשמי של האחים ג'ונאס, לחברי מועדון המעריצים באמצעות עלון דואר אלקטרוני ב-20 ביוני 2008.
ב-5 באוגוסט 2008 הועלה האלבום ל-The Leak של MTV, המאפשר להשמיע את האלבום לפני יציאתו לשוק.
הלהקה ביצעה את הסינגל השני שלהם, "Lovebug" בטקס פרסי הווידאו קליפים של MTV לשנת 2008.
אחד השירים הנוספים, "Live to Party", היה מאוחר יותר שיר הנושא של תוכנית הטלוויזיה שלהם, "ג'ונאס".
"Burnin' Up" הוא הסינגל הראשון של האלבום שיצא לאור רשמית ב-19 ביוני 2008. הקליפ של השיר שודר לראשונה בערוץ דיסני, לאחר הבכורה של הסרט קאמפ רוק ששודר לראשונה ביום למחרת.
"Lovebug" הוא הסינגל השני מתוך האלבום ונחשף בטקס פרסי הווידאו קליפים של MTV לשנת 2008 .
הוא יצא לאור רשמית ב-30 בספטמבר 2008. השיר נכתב בעת שהלהקה הייתה בסיבוב הופעות עם מיילי סיירוס.
הקליפ הרשמי של השיר שודר לראשונה בערוץ דיסני ב-19 באוקטובר 2008. קווין ג'ונאס הסביר כי הסרט "היומן" היווה את ההשראה לקליפ.
בקליפ מככבת השחקנית קמילה בל.
השיר הגיע למקום ה-45 בארצות הברית ולמקום ה-92 בבריטניה.
"Tonight" הוא הסינגל השלישי והאחרון של האלבום.
השיר "A Little Bit Longer" יצא לאור ב-5 באוגוסט 2008 כסינגל השיווקי הראשון.
ב-12 במרץ 2009 יצא לאור "Pushin' Me Away" כסינגל השיווקי השני והאחרון מהאלבום.
השיר הגיע למקום ה-16 במצעד הבילבורד הוט 100, כמו כן גם למקום השני המצעד המכירות הדיגיטליות ולמקום ה-27 במצעד שירי הפופ האמריקאי.
השיר "BB Good" הפותח את האלבום לא יצא לאור כסינגל, אך צבר מכירות דיגיטליות אשר הספיקו לו על מנת להיכנס למצעד הבילבורד הוט 100 למקום ה-88. בנוסף, הגיע למקום 39 במצעד השירים הדיגליים בארצות הברית, ולמקום 60 במצעד שירי הפופ.
שיר נוסף מהאלבום, "Shelf", הגיע למקום ה-80 במצעד הבילבורד הוט 100.
האלבום הופיע לראשונה במקום הראשון במצעד בילבורד 200 האמריקני ומכר כ-525,402 עותקים בשבוע הראשון שלו.
בשבוע השני, האלבום נותר במקום הראשון בבילבורד 200 האמריקני ומכר 147,000 עותקים נוספים, מה שהופך אותו לאלבום הנמכר ביותר של הלהקה נכון לאותה התקופה.
בשבוע השלישי הוא ירד למקום הרביעי במצעד, ומכר עוד 80,000 עותקים.
ב-17 באוקטובר 2008 הוענק לאלבום תואר פלטינה על ידי איגוד תעשיית ההקלטות האמריקאי (RIAA) למכירות של למעלה ממיליון עותקים בארצות הברית.
נכון לחודש פברואר 2015, האלבום מכר 1.6 מיליון עותקים בארצות הברית.
A Merry Little Christmas (בעברית: חג מולד קטן שמח) הוא אלבום אולפן ואלבום חג מולד של הזמרת-יוצרת והמפיקה המוזיקלית האמריקאית לינדה רונסטאדט.
האלבום יצא לאור ב-17 באוקטובר 2000, על ידי חברת התקליטים אלקטרה רקורדס, לכבוד חג המולד.
מתוך האלבום לא יצאו סינגלים.
האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"I'll Be Home for Christmas".
האלבום היה האלבום האחרון שהוציאה רונסטאדט במסגרת חוזה ההקלטות שלה עם חברת אלקטרה / אסיילום רקורדס.
"A Place in This World" (בעברית: "מָקוֹם בָּעוֹלָם הַזֶּה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, Taylor Swift.
השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.
השיר נכתב על ידי טיילור סוויפט, רוברט אליס אורל ואנג'לו פטרגליה והופק על ידי רוברט אליס אורל ונייתן צ'פמן.
הוא נכתב על חוסר הוודאות מה צופן העתיד, יחד עם הקבלה שאם הכול מסתדר או לא, החיים ימשיכו.
סוויפט כתבה את השיר הזה בגיל שלוש עשרה, תוך שהיא ניסתה להסביר על המחשבות שלה בנוגע לכניסתה לעולם המוזיקה.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות.
ברולינג סטון הוא דורג במקום ה-227 ברשימת "כל 229 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות98רולינג סטוןכל 229 השירים של טיילור סוויפט, לפי דירוג227BuzzFeed167 השירים הטובים ביותר של טיילור סוויפט, לפי דירוג143NMEהשירים הטובים ביותר של טיילור סוויפט, לפי דירוג130Paste158 השירים הטובים ביותר של טיילור סוויפט, לפי דירוג148Vulture179 השירים הטובים ביותר של טיילור סוויפט, לפי דירוג155
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה.
שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות.
סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים.
"A Place in This World" בוצע באצטדיון NRG ביוסטון, טקסס, ב-22 באפריל 2023.
A Legendary Christmas (בעברית: חג מולד אגדי) הוא אלבום האולפן השישי של הזמר-יוצר האמריקאי, ג'ון לג'נד.
האלבום יצא לאור ב-26 באוקטובר 2018, על ידי חברת התקליטים, קולומביה רקורדס, כשנתיים לאחר צאת אלבום האולפן החמישי שלו, Darkness and Light.
מנובמבר עד דצמבר 2018, לג'נד ערך מספר סיבובי הופעות בהם שר את שירי האלבום.
האלבום הועמד לפרס גראמי לאלבום הפופ הווקאלי העממי הטוב ביותר בטקס פרסי גראמי ה-62.
ב-1 באוקטובר 2018, לג'נד הכריז על צאת האלבום ברשת החברתית טוויטר.
לפני ההכרזה, לג'נד הפך לאמן האפרו-אמריקאי הראשון שזכה בכל ארבעת פרסי האוסקר, האמי, הגראמי והטוני.
ב-11 באוקטובר 2018, לג'נד הוציא לאור את שני השירים המובילים של האלבום, "Bring Me Love" ו-"Have Yourself a Merry Little Christmas".
מהדורת הדלוקס של האלבום, שהכילה ארבעה סינגלים חדשים, הוצאה לאור ב-8 בנובמבר 2019.
האלבום מכר כ-20,000 עותקים רק בארצות הברית.
בצאתו, האלבום זכה במקום ה-22 במצעד הבילבורד 200 האמריקאי.
"A Perfectly Good Heart" (בעברית: "לֵב טוֹב לַחֲלוּטִין") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, .
השיר יצא לאור ב-6 בנובמבר 2007, ביחד עם שני השירים "I'm Only Me When I'm with You" ו-"Invisible", על ידי חברת התקליטים ביג משין רקורדס.
השיר נכתב על ידי טיילור סוויפט, ברט ג'יימס וטרוי ורגס והופק על ידי רוברט אליס אורל, נייתן צ'פמן וסקוט בורצ'טה.
השיר הוא אחד משירי הפרידה הראשונים שסוויפט כתבה.
היא מתארת בו את שברון הלב הראשון שלה, אך עם זאת גם רומזת שעוד יגיעו בני זוג חדשים במהלך החיים שלה.
גרסת קריוקי לשיר הופצה באופן רשמי ב-15 באוגוסט 2018.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.
ברולינג סטון הוא דורג במקום ה-209 ברשימת "כל 229 השירים של טיילור סוויפט, לפי דירוג".
השיר ספג ביקורות, תוך שניתחו את משמעותו.
ארגוןרשימהמיקוםמקוררולינג סטוןכל 229 השירים של טיילור סוויפט, לפי דירוג209BuzzFeed167 השירים הטובים ביותר של טיילור סוויפט, לפי דירוג166NMEהשירים הטובים ביותר של טיילור סוויפט, לפי דירוג127Paste158 השירים הטובים ביותר של טיילור סוויפט, לפי דירוג150Vulture179 השירים הטובים ביותר של טיילור סוויפט, לפי דירוג140
A Night in Tunisia ("לילה בתוניסיה") הוא לחן, שכתב נגן החצוצרה דיזי גילספי בשנת 1942, כאשר גילספי ניגן בהרכב של בני קרטר.
הקטע הוצג בתחילה בשם "אינטרלוד" עם מילים מאת שרה ווהן.
ואכן, הסולנית עצמה הייתה אחד האמנים הראשונים שהקליטו אותו, בגרסה איטית בדצמבר 1944 בהשתתפות גילספי כמלווה.
המנגינה התפרסמה בביצוע הביג בנד של בילי אקסטין, הידועה כלהקת הביג בנד הראשונה אי פעם.
בלהקה זו הופיעו, לצד גילספי, הסקסופוניסט צ'ארלי פארקר והזמרת שרה ווהן.
גילספי שכינה את המנגינה "Interlude" אמר, כי "איזה גאון החליט לקרוא לזה 'לילה בתוניסיה'".
לדבריו, המנגינה הולחנה בפסנתר במועדון Kelly's Stable שבניו יורק.
"לילה בתוניסיה" הייתה אחת מהיצירות היותר מזוהות עם להקת הבי בופ בהרכב הביג בנד של גילספי, והוא גם ניגן אותה עם הרכבים קטנים אחרים שלו.
בינואר 2004 הוסיפה האקדמיה להקלטות (The Recording Academy) את ההקלטה בהוצאת חברת ההקלטות "ויקטור" מ-1946 מאת גילספי ל"היכל התהילה" של פרסי הגראמי.
באלבום "A Night at Birdland Vol.1", הציג המתופף ארט בלייקי את גרסת הכיסוי שלו משנת 1954 שאמר: "...עכשיו ננגן מנגינה שנכתבה על ידי דיזי גילספי המפורסם.
אני מרגיש די קרוב למנגינה הזאת כיוון שהייתי שם כשהלחין אותה בטקסס בתחתית פח אשפה ".
יצירה זו מראה את שאיפתו של המלחין להתרחק מהמוסכמות של הג'אז של שנות ה-40. הדבר מוצג על ידי המקצבים האפרו-קריביים שלו, הגישה החדשנית להרמוניה ולחן, ועל ידי עזיבתו את קו הבס הרגיל של הג'אז משנות ה-40.
האוסטינטו המורכב של הבס בקטע "A" נמנע מדפוס הבס הסטנדרטי של רבעי טונים, והשימוש בשינויי אקורד מתנדנדים של מהלך הרמוני (באמצעות ה-Sub V, אקורד תחליף טריטון לאקורד הדומיננטי) מעניקים לשיר תחושה ייחודית ומסתורית.
קטע B בולט כבעל מקצב ("two-five-one progression") לא ברור, שכן התקדמות האקורד של קטע B כמו נלקחת מקטע B בסטנדרט " "Alone Together", גורם למהלך ההרמוני להוביל חזרה לסאב V של קטע A.
בדומה למנגינות רבות של גילספי, הוא כולל מבוא קצר בכתב וקטע ביניים קצר המתרחש בין קטעי סולו-במקרה זה, רצף של שתים עשרה תיבות המוביל לברייק של ארבע תיבות עבור הסולן הבא אחריו.
היצירה זכתה לגרסאות כיסוי רבות מאד.
"A Place Called Slaughter Race" הוא שיר של השחקנית יהודייה-אמריקאית, שרה סילברמן, והשחקנית הישראלית, גל גדות.
השיר נכתב על ידי פיל ג'ונסטון וטום מאקדגל, והופק על ידי אלן מנקן.
השיר הופיע בסרט ראלף שובר את האינטרנט.
נכון לאפריל 2022, השיר הושמע למעלה מ-72 מיליון פעמים ביוטיוב, ולמעלה מ-7 מיליון פעמים בספוטיפיי.
ונלופי, שדובבה על ידי שרה סילברמן, משתעממת מהמשחק "Sugar Rush" ומרגישה לא מסופקת.
באינטרנט היא פוגשת את נסיכות דיסני (כולל אנה ואלזה מ"לשבור את הקרח"), שמציעות לה לשיר שיר "I Want" משלה כדי להבין מה היא באמת רוצה.
ונלופי מגלה שהיא רוצה להשתתף במרוצי המכוניות של דמותה של גל גדות, שנקראת שאנק, במשחק שמדמה את "Grand Theft Auto" בשם "Slaughter Race".
השיר נכתב כהומאז' לשירי "I Want" הקלאסיים של דיסני, כמו "Part of Your World", וגם הולחן על ידי אלן מנקן, שכתב את שני השירים.
כתב עת / ארגוןרשימהדירוגמקורבילבורד100 שירי דיסניוורס הגדולים בכל הזמנים93
אזורתאריךפורמטגרסהחברת תקליטיםעולמי 16 בנובמבר 2018הורדה דיגיטלית, תקליטור, הזרמת מוזיקהמקוריתוולט דיסני רקורדס 30 בנובמבר 2018אינסטרומנטלית
גרסה של הזמרת-יוצרת האמריקאית, ג'וליה מייקלס.
השיר, שיצא בשם "In This Place", נכתב על ידי פיל ג'ונסטון וטום מאקדגל, והופק על ידי אלן מנקן.
נכון לאפריל 2022, השיר הושמע למעלה מ-34 מיליון פעמים בספוטיפיי.
נכון לאפריל 2022, הווידאו קליפ של גרסה זו, בבימויה של איה טנימורה, נצפה למעלה מ-598 אלף פעמים.
A Lot (בעברית: הרבה) הוא שיר של הראפר 21 סבאג'.
השיר יצא לאור ב-20 בדצמבר 2018, כרצועה הפותחת באלבום האולפן השני של 21 סבאג', I Am > I Was.
הוא נשלח לרדיו הקצבי והאורבני ב-8 בינואר 2019, כסינגל המוביל מתוך האלבום.
בשיר משתתף הראפר האמריקאי ג'יי קול, אם כי הוא מופיע רק בגרסאות הסטרימינג והדיגיטליות, כמו גם הדפסות תקליטורים מאוחרות יותר.
השיר נכתב על ידי האמנים לצד המפיקים די ג'יי דהי וג'יי וייט דיד איט.
הוא מכיל דגימה מתוך "I Love You" של איסט אוף אנדרגראונד, גרסת כיסוי ל-"I Love You for All Seasons" של דה פאז שנכתב על ידי שיליה יאנג.
השיר קיבל שבחים ממבקרי המוזיקה וזכה בפרס גראמי לשיר הראפ הטוב ביותר בטקס פרסי גראמי ה-62. זה פרס גראמי הראשון של שני האמנים.
בתוכנית הרדיו The Breakfast Club, 21 סבאג' נזכר בתהליך היצירה של השיר; לאחר שהוא וג'יי קול נפגשו בפסטיבל Made in America בשנת 2018, השניים החליפו מספרי טלפון והודעה רנדומלית של ג'יי קול הובילה לסשן הקלטות של השניים.
21 סבאג' הוסיף: "הוא לקח איתו את השיר הביתה לראלי, כי הוא נהג [...] ואז הוא שלח לי את זה.
והייתי, 'לעזאזל, החרא הזה חזק כל כך'.
זה היה מן הברקה של הרגע.
אתה יודע שהייתי צריך לעלות על זה ביחד עם קול".
בשיר, 21 סבאג' משקף "כמה הוא סבל וכמה רחוק הוא הגיע", בזמן שג'יי קול "מדבר ישירות על התכסיסים המפוקפקים של תעשיית המוזיקה, מערכת המשפט, הספין התקשורתי והמקום שלו בנרטיב הגדול יותר".
מילות השיר תוארו על ידי בילבורד כ"עזות וכנות", אשר "נותנות לשיר את המשיכה הנצחית שלו".
הקליפ של השיר ומהדורת התקליטור המקורית כוללים בית נוסף של 21 סבאג', שכלל את השורה: "Been through some things, but I couldn't imagine my kids stuck at the border" ("עברתי כמה דברים, אבל לא יכולתי לדמיין את הילדים שלי תקועים בגבול"), המתייחסת למדיניות הפרדת המשפחות של ממשל טראמפ.
הפזמון של השיר מכיל קווי דמיון לשירו של גוצ'י מיין מ-2009 הנושא שם זהה.
הקשר למעצרו של 21 סבאג'
לאחר מעצרו של 21 סבאג' על ידי אכיפת המכס וההגירה בארצות הברית מספר ימים לאחר צאתו של הקליפ של השיר, נחשף כי מלבד סטטוס ההגירה שלו, הראפר היווה כמטרה של אכיפת המכס וההגירה בשל הוורס הנוסף שלו בגרסה הפיזית של השיר.
עורכי הדין של 21 סבאג', בנוסף לחברת בית הנבחרים של ארצות הברית אלכסנדריה אוקסיו-קורטז, כולם חשדו כי אכיפת המכס וההגירה סימנה את סבאג' בעקבות בית מסוים בשיר שמתח ביקורת על בעיות עם גבול מקסיקו-ארצות הברית, במיוחד מדיניות ההפרדה המשפחתית של ממשל טראמפ.
הווידאו קליפ יצא לאור ב-1 בפברואר 2019 ובוים על ידי יוצר הסרטים איסולטן סייטוב.
הוא מתאר את 21 סבאג' עורך מפגש משפחתי באחוזה מפוארת, עם צילומים נוספים של בני משפחתו במצבים קשים כמו ספיגה של אלימות משטרית, בבית חולים, מפזרים קוקאין, בכלא, כבני ערובה בפשע מאורגן, נסחרים מינית ומתאבלים על מותו של אחד מבני המשפחה.
הקליפ הושפע מהסרטים "אהבה בימים קרים" ו"הסנדק חלק שני".
גם הוורס של ג'יי קול וגם הוורס הנוסף של 21 סבאג' מהגרסה הפיזית של האלבום נכללים בקליפ, כאשר גם ג'יי קול מופיע בקליפ.
A Milli הוא שיר של הראפר האמריקאי ליל ויין.
השיר יצא לאור ב-23 באפריל 2008, כסינגל השני מתוך אלבום האולפן השישי שלו, The Carter III.
הגרסה המקורית של השיר דלפה מוקדם יותר במספר מיקסטייפים.
לאחר מכן, גרסה נוספת, עם הבית הראשון מגרסת האלבום, בית של קורי גאנז ושני הבתים האחרונים מהגרסה המקורית, הודלפה לפני צאתו של האלבום.
השיר הושמע מספר פעמים בעת דגימת התקליט לפני צאתו, ובמקור היה אמור להופיע במספר גרסאות כרצועות סקיט, בהשתתפות אמנים כמו טייגה, קורי גאנז, הוריקיין כריס וליל מאמא.
השיר דוגם את "Don't Burn Down the Bridge" של גלאדיז נייט והפיפס.
הדגימה שונה הן בגרסה מוקדמת והן בגרסה הסופית.
בעוד שהגרסה המוקדמת מכילה את הדגימה כפי שהיא, בגרסה הסופית ישנו אפקט לדגימה.
בנוסף, הדגימה הווקאלית העיקרית היא מה-Vampire Mix של "I Left My Wallet in El Segundo" של א טרייב קולד קווסט.
השיר זכה בפרס גראמי בקטגוריית "ביצוע סולו הראפ הטוב ביותר" בטקס פרסי גראמי ה-51.
במגזין בלנדר, דורג השיר כשיר השנה לשנת 2008.
רולינג סטון דירגו את השיר במקום ה-10 ברשימת השירים הטובים ביותר לשנת 2008, במקום ה-63 ברשימת השירים הטובים ביותר משנות ה-2000, ובמקום ה-486 ברשימת 500 השירים הגדולים בכל הזמנים.
מבקר טיים ג'וש טיראנגיאל דירג את השיר כשיר הרביעי הטוב ביותר מ-2008. בסקר Bigger Than the Sound של MTV News לשנת 2008, דורג השיר במקום הראשון.
בקומפלקס דורג מקצב השיר כמקצב ההיפ הופ ה-31 הטוב ביותר בכל הזמנים.
השיר הגיע בשיאו למקום השישי במצעד הבילבורד הוט 100, ובכך הפך לשירו השני של ליל ויין בעשירייה הפותחת והשיר השני המצליח ביותר שלו במצעד כאמן מוביל באותה התקופה.
הוא הגיע לצמרת מצעד שירי ה-R&B/היפ-הופ, והפך לשירו השני שהגיע לצמרת המצעד.
הווידאו קליפ צולם ב-23 ביוני 2008, בלוס אנג'לס (באותו יום כמו הקליפ של "Got Money").
הקליפ הוקרן בבכורה ב- ב-2 ביולי 2008. בקליפ ליל ויין מתכנן את צילומי הסינגל הבא שלו "Got Money".
הקליפ, שבוים על ידי דייאו הארווד, ליל ויין וג'ף פנצר, כולל הופעות קמע של בירדמן (שמעניק לוויין את המכונית החגשה שלו עבור מכירות האלבום שלו), ליל טוויסט, טי-סטריטס, גודה גודה, קיד קיד ובריסקו.
אזורתוארמכירותהממלכה המאוחדת (BPI)כסף200,000ארצות הברית (RIAA)פלטינה ×66,000,000
A Lucky Child (בעברית: ילד בר מזל) הוא ספר זיכרונות שכתב תומאס בורגנטל ברוח הלילה מאת אלי ויזל או קול אחי (2003) מאת סטפן נאסר, בו הוא מגולל את סיפור הישרדותו בשואה כילד בן עשר בזכות תבונתו וצירופי מקרים יוצאי דופן.
הספר מתאר את חייו של המחבר בצ'כוסלובקיה והבריחה ממחנה ריכוז.
שם הספר מתייחס לאמו של הסופרת, מוטי, Mutti, שמגדת עתידות בקטוביץ אמרה לה שבנה הוא ילד בר מזל.
אביו של בורגנטל ענה ש"הדבר היחיד שמגדת עתידות יודעת ואנחנו לא יודעים הוא איך להרוויח כסף בזמנים רעים אלה".
תומאס בורגנטל נולד ב-1934 בלובוצ'נה (Ľubochňa), צ'כוסלובקיה, להורים יהודים ממוצא גרמני ופולני.
בורגנטל היה שופט בבית הדין הבין-לאומי לצדק (ICJ) ומומחה במשפט בינלאומי וזכויות אדם.
ילד בר מזל תורגם ליותר מתריסר שפות וכולל הקדמה מאת חתן פרס נובל אלי ויזל.
כאשר בורגנטל חיפש לראשונה מו"ל באנגלית עבור ספר זה, נאמר לו ש"ספרי שואה לא נמכרים".
הספר יצא לראשונה בגרמניה ב-2007, הפך שם לרב מכר ופורסם בארצות הברית ב-2009.
אביו של תומאס, מונדק, נולד בגליציה, אזור בפולין שהיה שייך לאימפריה האוסטרו-הונגרית לפני מלחמת העולם הראשונה, וקיבל את השכלתו בגרמנית ובפולנית.
הוא עבר לברלין, שם עבד בבנק יהודי פרטי וניהל את תיק ההשקעות של הבנק.
עלייתו של היטלר והאלימות נגד יהודים גרמו לבורגנטל לעזוב את גרמניה לצ'כוסלובקיה, שם ניהל מלון נופש.
שם פגש את גרדה זילברגלייט, אמו לעתיד של תומאס, צעירה יהודייה גרמנייה בת 20 בחופשה מגטינגן.
הם התארסו תוך שלושה ימים מהפגישה בגבול גרמניה-צ'כיה ותומאס נולד כעבור אחד עשר חודשים.
ב-1938 או בתחילת 1939, המלון של בורגנטל הוחרם על ידי משמר הלינקה, מפלגה פשיסטית סלובקית, והמשפחה עברה לקטוביץ בפולין.
כאשר גרמניה פלשה לפולין, המשפחה חיפשה מקלט בקיילצה שבפולין, עיר עם אוכלוסייה יהודית גדולה (אז 25,000).
כאשר הוקם גטו קיילצה בפקודת השוצפוליציי, בני הזוג בורגנטל לא היו צריכים לעבור דירה, שכן דירת החדר שלהם הייתה באזור שהפך להיות גטו קילצה.
החיים בגטו היו קשים בגלל מחסור במזון ובגלל הפחד שנגרם בעקבות פשיטות גרמניות אקראיות.
היו גם מודיעים, מלשינים, שהיו מוכנים לסגיר לגרמנים תושבי גטו בשביל יתרון לעצמם.
"לקירות יש אוזניים", נהג בורגנטל האב לומר.
הוא עבד כעוזר לטבח ולאחר מכן היה אחראי על "ורקשטאט", מפעל בגטו, ליד חומות הגטו.
באוגוסט 1942, כשהחל חיסול גטו קילצה, אביו של תומאס יצא מהגטו עם מסמכי העובד, עם משפחתו ועם קומץ עובדים, כדי להימנע מגירוש מיידי לטרבלינקה.
תושבי הגטו שנותרו בחיים הגיעו למחנה עבודה בחלק קטן מהגטו המקורי.
במהלך חיסול המחנה, ילדים הופרדו מאמהותיהם באלימות ונרצחו בבית הקברות היהודי בקיילצה.
מונדק צעד אל הקומנדנט ובידו אחז בתומס הצעיר, שפלט "Herr Hauptmann, ich kann arbeiten" – "סרן, אני יכול לעבוד".
הקומנדנט הספקן ענה "עוד מעט נראה".
משפחתו של תומאס הועברה למפעל מסורים בהנריקוב, מחוז שוויינטוקז'יסקי, שם, בזכות הפולנית והגרמנית שלו, התקבל תומאס לעבודה כנער שליחויות למנהל העיר ומפעל טחנת הקמח שוט, גרמני בשם פוס (Fuss).
טומי היה מתריע מראש על ביקורי הפתע של פוס, מזהיר את עובדי הטחנה ומציל אותם ממכות.
הוא היה עד להכאות ותלייה של עובדי המפעל, אך גם למעשי גבורה ואומץ שהובילו לשכנועו בכך ש"התנגדות מוסרית מול הרוע היא לא פחות אמיצה מאשר התנגדות פיזית."
ביולי 1944 גורשה משפחתו של תומאס לאושוויץ.
לא הייתה סלקציה עם הגעתם לבירקנאו.
קציני האס אס כנראה הניחו שמכיוון שהטרנספורט הגיע ממחנה עבודה, כל הילדים, הזקנים והחולים, שאינם יכולים לעבוד, חוסלו.
תומאס חמק ממוות בפעם השלישית.
הוא נכלא ב"מחנה הצוענים" באושוויץ וניצל ממוות פעמים רבות בעזרת אביו.
מונדק פיתח אסטרטגיה: טומי עמד סמוך לגבו וקרוב לכניסה לצריף במסדר, אך הסתתר בצריף כשנראה היה שלאחר המסדר תהיה סלקציה, שבה כל מוזלמן וילד יועברו לתאי הגזים.
פעם טומי הצעיר נלכד במשלוח לתאי הגזים, אך הקבוצה שלו הייתה קטנה וטומי ושאר האסירים שנבחרו הועברו לצריף ביניים (שם הוכנסו להסגר אסירים עם גרדת) בעוד קבוצה גדולה נצברה כדי לשולחה להמתה בגז.
בתקופה זו הרופא הפולני הצעיר האחראי על צריף ההסגר קרע את הכרטיס של טומי והנפיק כרטיס חדש.
כשהאס אס הגיע בוקר אחד לקחת את הקבוצה של טומי לתאי הגזים, טומי לא היה ביניהם.
בתחילת ינואר 1945 פונה אושוויץ בצעדת המוות.
מוקדם בצעדה החליטו שומרי האס אס שילדים מאטים את הצעדה וקראו לילדים מתוך אלפי הצועדים "לנוח במנזר".
טומי וחבריו הצעירים סירבו להיענות וכך חמקו מהמוות שוב.
הצועדים הועמסו בקרונות משא פתוחים ולאחר יותר מעשרה ימים הגיעו לגרמניה.
טומי הגיע עם רגליים קפואות למרפאה בזקסנהאוזן, שם נקטעו שתיים מאצבעות רגליו.
זקסנהאוזן שוחרר על ידי הצבא האדום ב-22 באפריל 1945.
טומי בן ה-11 ראה את נפילת ברלין כשהוא במדים מותאמים אישית במחלקה בלתי רשמית בצבא הפולני.
לאחר כניעת גרמניה התגורר בבית יתומים פולני עד שהתאחד עם אמו, שגם היא שרדה, בגטינגן.
טומי היגר לארצות הברית והגיע לניו יורק ב-4 בדצמבר 1951. הוא סיים את לימודיו במכללת בת'אני במערב וירג'יניה ובבית הספר למשפטים של אוניברסיטת ניו יורק.
הוא קיבל תואר שני במשפטים ודוקטורט במדעי המשפט מאוניברסיטת הרווארד.
הוא התמסר למשפט הבינלאומי וחש חובה מוסרית להקדיש את חייו המקצועיים להגנה על זכויות אדם.
בניו יורק טיימס ציטט סיימון ברון-כהן סצנה מתוך "ילד בר מזל".
בספר נאלץ אסיר לתלות את חברו שניסה להימלט.
שומר אס אס הורה לאסיר לשים חבל על צווארו של חברו.
ברון-כהן מציינת כי התנהגותו של השומר לא נועדה רק להעניש או להרתיע.
השומר בחר בצורת הענישה הספציפית הזו כי רצה ששני החברים יסבלו.
"אכזריות לשמה הייתה חלק מהתנהגותם של השומרים הנאצים הרגילים.
למרבה הצער, לא חסרות דוגמאות מחרידות..."
בסצנת התלייה האיש שנצטווה לתלות את חברו לא יכול היה לציית כי ידיו רעדו בעוצמה כה רבה מפחד ומצוקה.
חברו לקח את החבל, ובמעשה יוצא דופן, נישק את ידו של חברו ואז הניח את החבל על צווארו.
תומאס הצעיר, אז בן תשע, היה עד למעשה האבירות הזה ולמעשים חסרי אנוכיות דומים של אסירי גטו קיילצה, מחנה הנריקוב ומחנות הריכוז אושוויץ וזקסנהאוזן.
טומי שאב כוח ממעשים עזים וחסרי אנוכיות מול מצוקה.
חוויות אלו היו המקור למחויבותו ארוכת השנים לזכויות אדם.
אמפתיה או מעשי חמלה מצד שומרי מחנות הריכוז הנאציים כלפי אסירים, במיוחד יהודים, היו נדירים.
לדוגמה, שומר אס אס בטרנספורט שבויים הגיש לטומי הצעיר את כוס הקפה שלו כשראה את טומי מביט בה בערגה.
בורגנטל מציין שלמרות שהיו נאצים מחויבים רבים, היו גם 'מיטלאופר' או 'חברים למסע' שהצטרפו למפלגה הנאצית מסיבות אחרות, כמו רווח כלכלי.
בשל חמישים השנה שחלפו בין האירועים לבין כתיבת הספר, הסופר מתאר את הסצנות הצורבות בניתוק שהופך את התיאור לפחות טראומטי עבור הקורא.
המחבר מציב שאלות חסרות מענה לגבי האופי האנושי.
קורע לב ומרגש, הבוחן מה זה אומר להיות אנושי, בכל מובן טוב ונורא".
ציטוטים מתוך A Lucky Child
"התנגדות מוסרית מול הרוע היא לא פחות אמיצה מהתנגדות פיזית."
"מדוע, בעיצומם של כל האירועים הנוראים האלה, יש אנשים שמוצאים את הכוח והאומץ המוסרי להתנגד, או לכל הפחות, לא לבצע את הפשעים המפלצתיים האלה שאחרים מבצעים בקלות?"
"מלבד בדיקת המוסר של אלה שלא הפכו לא מלשינים או לקאפוס, מחנות הריכוז היו מעבדות להישרדות האכזריים".
"מה יש באופי האנושי שנותן לחלק מהיחידים כוח מוסרי לא להקריב את הגינותם וכבודם, ללא קשר למחירים שהם משלמים בעצמם, בעוד שאחרים הופכים חסרי רחמים ורצחניים בתקווה להבטיח את הישרדותם שלהם?"
A Paris (בעברית: פריז) הוא אלבום הבכורה של הזמרת-יוצרת הישראלית ריף כהן.
האלבום יצא לאור בצרפת כבר באמצע 2012, ובישראל הופץ באוגוסט באותה השנה, עם עטיפה אחרת מזו הצרפתית.
מהדורה נוספת של האלבום הופצה מחדש ביוני 2013 בצרפת.
כמו כן, הופצו כולן על גבי תקליטור.
באלבום נכלל הלהיט הבין-לאומי "A Paris" שזכה להצלחה וצבר למעלה מ-2 מיליון השמעות בספוטיפיי.
מדינהתאריך יציאהפורמטחברת תקליטיםמקורכלל העולם2012תקליטורהיי פידליטיצרפתAZישראל18 באוגוסט 2012היי פידליטיצרפתיוני 2013יוניברסל צרפת
A La Menthe (בעברית: בְּטַעַם מֶנְטָה) הוא אלבום האולפן השני של הזמרת-יוצרת הישראלית ריף כהן.
האלבום יצא לאור ב-2 בספטמבר 2015 בהוצאת חברת התקליטים הליקון.
כמו כן, יצא לאור בטורקיה בהוצאת חברת התקליטים 89 מיוזיק.
באלבום בלט השיר "Marrakech" שצבר 1.9 מיליון השמעות בספוטיפיי.
האלבום זכה לביקורות חיוביות וב-ynet אף סקרו אותו.
ב-TLV Times קיבל ציון של 10 מתוך 10 בסך הכול.
מדינהתאריך יציאהפורמטחברת תקליטיםמקורישראל2 בספטמבר 2015תקליטורהליקוןטורקיה201589
A Mortal's Tear (בעברית: "דמעה של בן תמותה") הוא אלבום הבכורה של זמרת המטאל הישראלית אינפי סנואו.
הוא יצא לאור באופן עצמאי ב-28 ביוני 2015. כלולים בו 13 רצועות וביניהם פתיח אינסטרומנטלי.
כולן נכתבו והולחנו על ידי סנואו, למעט "Goddess Machine" ו-"Sojourn at the Astrals", שהולחנו על ידי עומרי להב.
באלבום השתתפו שני זמרים נוספים: יוחאי דוידוף ויותם אבני.
A Lighter Shade of Blue (בעברית: גוון כחול בהיר יותר) הוא אלבום האולפן החמישי של הזמרת-יוצרת האמריקאית כריסטינה פרי שפורסם בשנת 2021, בהוצאת חברת התקליטים אלקטרה רקורדס.
לאחר שהוציאה שני אלבומים בהם הקליטה שירי ערש עבור בנותיה, החליטה פרי להוציא אלבום בהוצאת חברת תקליטים חדשה.
האלבום הגיע למקום ה-83 במצעד האלבומים המסחריים העכשוויים.
A Posteriori (בעברית: בְּדִיעֲבַד) הוא אלבום האולפן השישי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-22 בספטמבר 2006 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית.
מתוך האלבום יצא סינגל אחד בלבד.
בדצמבר 2006, האלבום הועמד לפרס גראמי בקטגוריית "אלבום העידן החדש הטוב ביותר" בטקס שאירע בשנת 2007. בעוד שהאלבום הקודם, Voyageur, הכיל כמויות מזעריות של צלילי החותם של הפרויקט, A Posteriori מכיל רק את צלילי "קרן האניגמה" ("קרן הערפל") בדקת הפתיחה של האלבום, וגם אז מדובר בקטע מהיר.
חדשות ומידע אודות שם האלבום ורשימת הרצועות שלו פורסמו לראשונה ב-18 ביולי 2006 דרך אתר האינטרנט Crocodile-Music.de והפורומים של EnigmaMusic.com, בעוד שעטיפת האלבום פורסמה לציבור עשרה ימים לאחר מכן.
הרצועה הראשונה שהתפרסמה לציבור הייתה "Hello and Welcome", שיצא כסינגל עצמאי בשנת 2006. ההנהלה של אניגמה הצהירה לאחר מכן כי גרסה חדשה תיכלל בתקליט, בעוד שהסינגל המוביל מהאלבום עצמו יהיה "Goodbye Milky Way".
A Posteriori הפך לאלבום הראשון של אניגמה שהוקלט באולפן ההקלטות הנייד החדש של המפיק המוזיקלי הגרמני-רומני מיכאל קרצו.
"A posteriori" הוא ביטוי לטיני המתורגם כ"לאחר מעשה", מתייחס לידע אמפירי, התפיסה האפיסטמולוגית של הוצאת ידע מניסיון העבר.
"Eppur si muove", מאוית לסירוגין "", הוא ביטוי איטלקי שתורגם ל"ואף על פי כן נוע תנוע", המיוחס לגלילאו גליליי לאחר שנגזר עליו לחזור בו מאמונתו במודל ההליוצנטרי.
ת'ום יורק מ-AllMusic כתב, .
אלא אם כן צוין אחרת, המידע מותאם מהערות האלבום.
מיכאל קרצו – לחן, כתיבה, שירה , הפקה, תכנות, הנדסה
אזורהסמכהיחידות שהוסמכו/מכירותרוסיה (NFPF)זהב20,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
אזורתאריך יציאהפורמטחברת תקליטיםמקורגרמניה22 בספטמבר 2006תקליט • תקליטור • הורדה דיגיטלית • הזרמת מוזיקהוירג'יןכלל העולם25 בספטמבר 2006
בסיבוב זה הופיעה לראשונה באוסטרליה בתור מופע מרכזי, ולא מופע חימום כמו בסיבוב ההופעות הראשון שלה, Queen I Tour.
הופעת הלהקה בהאמרסמית' אודיאון, לונדון, אנגליה ב-24 בדצמבר 1975 הוקלטה והופצה בשנת 2015 כאלבום הופעה תחת השם A Night at the Odeon - Hammersmith 1975.
רשימת שירים זו מייצגת את הופעת הלהקה במרכז הבידור של פרת', פרת', אוסטרליה ב-11 באפריל 1976, וזו אינה מייצגת בהכרח הופעות אחרות שהתקיימו במסגרת סיבוב הופעות זה.
שירים שבוצעו במהלך סיבוב ההופעות
פרדי מרקיורי - זמרה, פסנתר, קולות רקע
בריאן מיי - גיטרה, קולות רקע, זמרה
רוג'ר טיילור - תופים, כלי הקשה, קולות רקע, זמרה
ג'ון דיקון - בס, משולש, קולות רקע
A Saucerful of Secrets (בתרגום חופשי: סודות מלוא הצלחת) הוא אלבומה השני של להקת פינק פלויד.
הוא הוקלט באולפני אבי רוד של חברת התקליטים EMI בחודשים ינואר עד אפריל של שנת 1968. האלבום יצא לאור מאוחר יותר באותה שנה - ב-27 ביולי בארצות הברית וב-29 ביוני בבריטניה.
אלבום זה הוא האלבום היחיד בו הלהקה היא במתכונת של חמישה נגנים (דייוויד גילמור וסיד בארט נגנו יחד גיטרה).
זהו האלבום האחרון בו השתתף בארט, מנהיגה של הלהקה, אשר מצבו הנפשי הלך והדרדר עד כדי חוסר תפקוד מוחלט בעת הקלטות האלבום.
כמו כן היה זה האלבום הראשון בהשתתפותו של גילמור, לימים הגיטריסט של הלהקה.
עטיפת האלבום היא איור שהופיע במקור בחוברת קומיקס של דוקטור סטריינג' מבית מארוול.
את העטיפה עיצבה לראשונה חברה חיצונית, חברת היפנוסיס אשר בבעלות הצלם הידוע סטורם ת'ורג'רסון ואוברי פאואל (אשר היו חברים ותיקים של חברי הלהקה) מאז התמידה הלהקה בעבודה עם חברה זו, שהייתה אחראית לעיצוב מרבית עטיפות אלבומי הלהקה.
"A Saucerful of Secrets" (ווטרס/רייט/מייסון/גילמור) (11:57)
השיר פותח את האלבום, והוא גם הסינגל הראשון שיצא באלבום.
השיר הוקלט במאי 1968 ונכתב על ידי בסיסט הלהקה רוג'ר ווטרס.
השיר הוא אחד מהשירים באלבום שסיד בארט, מקים הלהקה, סולנה והגיטריסט שלה לשעבר, לא נוטל בו חלק.
השיר מתחיל בצלילי בס המנוגנים על ידי רוג'ר ווטרס, מוביל לצלילי תוף של ניק מייסון, קלידים ושירה מובילה על ידי ריצ'רד רייט החוזרים על עצמם, אך יחד עם זאת, המוזיקה משתנה והופכת לחזקה יותר, ושר בה דייוויד גילמור.
השיר הראשון באלבום שנכתב על ידי ריצ'רד רייט (רייט ביצע גם את השירה).
השיר הוקלט באוקטובר 1967, באולפני De Lane Lea Studios, לונדון, אנגליה.
השיר יצא כצד ב' לשיר הקודם באלבום.
פינק פלויד מעולם לא ביצעו את השיר בהופעה (למעט ב-2008 כשדייוויד גילמור שר את השיר בשל מותו של רייט).
השיר מדבר על געגועים לילדות, וזהו גם השיר הראשון באלבום שסיד בארט משתתף בו.
השיר נכתב על ידי רוג'ר ווטרס.
השיר כולל תיפופי טימפאני על ידי ניק מייסון, קולות של שחפים, אפקטים מוזרים למדי ועוד.
השיר גם מופיע באלבום Ummagumma בגרסת ההופעה הארוכה של הלהקה.
זהו השיר היחיד של הלהקה שמכליל את כל חבריה.
מתופף הלהקה ניק מייסון הודה שזהו השיר האהוב עליו מבין כל שירי הלהקה.
שיר המדבר על חייל שאיבד את רגלו במלחמת העולם השנייה.
זהו השיר הראשון של פינק פלויד המדבר על מלחמה.
השיר נכתב על ידי ווטרס והשירה ניתנה לרייט.
השיר גם כולל צלילי קאזו על ידי גילמור ואפקט של מלחמה בסוף.
"האם Corporal Clegg שבSaucerful Of Secrets נכתב באופן מכוון כדי להשמע בסגנון הצליל של הנדריקס?"
לא ידעתי מה לעזאזל ניסיתי לנגן באותה תקופה, אם להיות כנים.
מה שנהגתי לנגן, הסגנון שהיה לי, לא התאים לפינק פלויד באותו זמן, ולא ידעתי למען האמת מה לעשות"
דייוויד גילמור - מגזין "גיבורי גיטרה", מאי 1983.
השיר המרכזי באלבום שנכתב על ידי ארבעת חברי הלהקה.
זהו קטע אינסטרומנטלי ניסיוני מאוד הכולל פידבק יללני, תיפוף אגרסיבי וקולות מסתוריים ללא מילים.
שמות החלקים אינם מופיעים על האלבום המקורי, אלא רק יותר מאוחר באלבום Ummagumma (שבו הופיע בגרסת הופעה):
"Something Else" (משהו אחר): כניסה איטית של גיטרה בס והדי פסנתר.
"Syncopated Pandemonium" (מהומה בקצב משתנה): התופים מושמעים ב"לופ", תיפוף "כסחני" על מצילות, דפיקות קלידים על פסנתר ויללת גיטרה.
"Storm Signal" (סימן סערה): קטע קצר הכולל צלצולים ונגינת פסנתר.
הקלידים מפיקים צלילים ללא קשר לסולם ולבסוף מתאחדים לאקורד דומיננטי.
"Celestial Voices" (קולות שמימיים): בס, קלידים ושירת מקהלה ללא מילים.
בביצוע בהופעה של השיר ישנם גם בקטע זה תופים, גיטרה ושירה של דייוויד גילמור.
השיר היה חלק מההופעה של פינק פלויד בין 1968 ל-1972. השיר בעצם מתאר איזשהו קרב דמיוני וטרגדי שכל חלק בשיר עוסק בחלקי הקרב:
Something Else מתאר את תחילת הקרב
Storm Signal מתאר את עמדתם של המתים שנפלו בקרב חלק זה מתאר את סוף הקרב.
השיר השני והאחרון שרייט כתב וביצע בו שירה מובילה.
זהו אחד השירים המדכאים והעצובים של רייט העוסק בילד שעזב את משפחתו.
בספר Syd Barrett and the Dawn of Pink Floyd סופר שבארט דחק בחברי הלהקה לכתוב שירים בעצמם והתוצאה הייתה תקליט בעל אופי אקלקטי.
Jugband Blues הוא למעשה שיר הפרידה של בארט מהלהקה.
יש הטוענים כי בשיר בארט מספר על מצבו הנוכחי בלהקה, כשהוא נדחק ממנה לטובת דייוויד גילמור, ובשורות כדוגמת: "ואני תוהה מי היה יכול לכתוב את השיר הזה" הוא רומז לחברי הלהקה איזה כוח משמעותי הוא היה בה בעבר.
מלבד שיר זה מנגן בארט בגיטרה אקוסטית במספר שירים באלבום.
סיד בארט - גיטרה ושירה
רוג'ר ווטרס - גיטרת בס ושירה
דייוויד גילמור - גיטרה, קאזו ושירה
ריצ'רד רייט - אורגן חשמלי, פסנתר, מלוטרון, ויברפון ושירה
ניק מייסון - תופים וכלי הקשה
A Rush of Blood to the Head (בעברית: זרימת דם לראש) הוא אלבומה השני של להקת הרוק הבריטית קולדפליי, שיצא באוגוסט 2002, כשנתיים לאחר אלבום הבכורה המצליח Parachutes, שיצא בשנת 2000.
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-466. מגזין הרולינג סטון דירגו את האלבום במקום ה-324 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.
מגזין Spin כלל את האלבום במקום ה-278 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
פרס גראמי 2003 - אלבום האלטרנטיב הטוב ביותר.
פרסי המוזיקה הבריטית 2003 (Brit Awards 2003) - האלבום הבריטי הטוב ביותר.
פרס גראמי 2003 - הביצוע הטוב ביותר להרכב רוק, על השיר "In My Place".
פרס גראמי 2004 - להיט השנה (Record Of The Year), על השיר "Clocks".
The Billboard 200 - מצעד האלבומים האמריקאי, מקום 5.
A Song for XX הוא אלבום הבכורה של הזמרת היפנית איומי האמאסאקי.
האלבום הצליח ונמכר ביותר עם מכירות של מעל ממיליון עותקים.
למרות שתאריך השחרור הרשמי היה 1 בינואר 1999 נמכר האלבום בחנויות של חברת התקליטים כבר באמצע דצמבר 1998. האלבום הגיע לראש המצעד של אוריקון זמן קצר לאחר יציאתו.
האלבום נשאר במצעדים במשך 63 שבועות.
A Space In Time הוא אלבומה השביעי של להקת הבלוז רוק, Ten Years After.
האלבום יצא לאור באוקטובר 1971 והיה שונה מקודמיו בכך שסגנונו נטה יותר לפופ מאשר לרוק ולבלוז ששלטו באלבומיה הקודמים של הלהקה.
המשפט האחרון בשיר Over The Hill הוא "I Think I Will Leave The Blues Over The Hill" ומכאן אפשר להבין שהלהקה רוצה לשנות את הכיוון המוזיקלי שלה.
למרות זאת, הוא נחשב בעיני רבים לאלבום הטוב ביותר של הלהקה.
האלבום כלל את השיר המצליח ביותר של הלהקה I'd Love To Change The World, השיר נחשב לאחד משירי הרוק הטובים ביותר בעיקר בגלל סולו הגיטרה שלקראת סופו.
עטיפת האלבום עוצבה על ידי אד קריף, את העטיפה האחורית צילם גיטריסט הלהקה אלווין לי.
כל השירים באלבום נכתבו על ידי אלווין לי למעט "Uncle Jam", שנכתב בשיתוף פעולה של כל חברי הלהקה, אפשר להבחין בהבדל של הקטע משאר הקטעים, הוא אינו מכיל ליריקה והוא אינסטרומנטלי, כשבשאר הקטעים אלווין לי הוא כותב המילים; באותו השיר גם גיטרה הוא לא כלי הנגינה הדומיננטי אלא שווה לשאר.
הסינגל היחיד שמכיל שירים מהאלבום הוא Id Love To Change The World, צד ב' של התקליט הכיל את השיר Let The Sky Fall שגם הוא יצא לאור באלבום.
A Public Affair הוא אלבומה הרביעי של הזמרת האמריקאית ג'סיקה סימפסון.
האלבום יצא לאור בשנת 2006 והוקלט בשנים 2005–2006. חודש לפני יציאתו הרשמית של האלבום הוחלפה כריכתו מסיבות שבהן דמתה הכריכה לאלבומיהן של ג'ניפר לופז-This Is Me...
Then ושל פריס הילטון, Paris.
זהו האלבום הראשון שהוקלט באולפני Epic החדשים שבהם החלה לעבוד החל מאמצע 2005. אלבום זה החזיר לאור חידושים של שירים רבים משנות ה-60 בסגנון פופ חדיש.
האלבום לא זכה לקידום מכיוון שלא ניתן היה לבצע הופעות איתו בגלל בעיות שירה שלקתה בהן הזמרת.
במאי 2007 ננעלו סופית מכירות האלבום ברחבי העולם אך למרות חוסר פרסומו וקידומו מכר מעל 101,000 עותקים בשבועו הראשון בארצות הברית.
זהו שבוע המכירה הגרוע ביותר של סימפסון אי פעם.
האלבום מכר עד ספטמבר 2007 מעל מיליון עותקים ברחבי העולם.
תאריכי יציאת אלבום שנת 2007
ארץ תאריך יציאה בריטניה 12 בפברואר ברזיל 12 בפברואר גרמניה 16 בפברואר-סינגל ראשון פולין 19 בפברואר רוסיה 1 במרץ פינלנד 21 בפברואר גרמניה 2 במרץ-אלבום מלא הולנד 26 במרץ
לאלבום בסופו של דבר יצאו רק 2 וידאו קליפים כאשר רק אחד מהם הועלה לרשת הטלוויזיה והיה אמור להיות הקידום היחידי שאי פעם יצא לאלבום.
A Public Affair - שיר ווידאוקליפ שהגיעו לראש טבלת הלהיטים של ערוץ המוזיקה MTV.שיר זה נלקח מסגנונה של מדונה בלהיטה "Holiday".הווידאוקליפ נוצר בסגנון הווידאוקליפ של מדונה לשנת 2006 - "Sorry"-כלומר אפקט הגלגיליות, הסינגל מכר מעל מיליון עותקים והוכתר כ"פלטינה" והגיע למקום הראש במצעד להיטי הדאנס של הבילבורד 200.
I Belong to Me - שיר בונוס זה צורף לאלבום רק ביומיים האחרונים ליציאתו וגם כך רק בעותקים מסוימים.
הווידאוקליפ של השיר זכה להצלחה בעקבות מילותיו הקליטות ונגיעתו בלב נשים רבות.
הסינגל נקבע ליציאה בעקבות סקר שנערך בקרב הגולשים באתר הרשמי של הזמרת.
סיבה להצבעה מסוג זה היא בעקבות לקוחות רבים אשר לא זכו לקבל את השיר באלבום המקורי ורצו להשיגו כתור סינגל.
בתחילת 2007 הסינגל ניתן להורדה חופשית באינטרנט מאחר שאינו יצא בהפצה בטלוויזיה האמריקאית אמנם הפך לסינגל השלישי של סימפסון אשר הגיע למקום ראשון בארץ כלשהי, אשר הייתה אסיה במקרה זה.
מספר שירים אשר הוקלטו בנוסף ל-14 השירים הקיימים אינם התקבלו לעריכה הסופית של האלבום.
כפי שנאמר בכנס שנערך בחברת התקליטים Epic, אחד מהשירים הבאים יהפכו לסינגל לקראת סוף שנת 2007.
השירים שהוקלטו ועברו תהליך סלקציה :
האלבום זכה במספר זכיות עד אתה ברשת האינטרנט והתקשורת.
מקום ראשון במצעד של מגזין בילבורד בקטגוריית מוזיקת מועדונים.
מקום ראשון ברשת iTunes - רשת ענק להורדת קליפים לאייפוד.
מקום שלישי ברשימת הסינגלים המובילים של מגזין People לשנת 2006.
A Trick of the Tail הוא האלבום הראשון שהוציאה להקת ג'נסיס לאחר עזיבתו של פיטר גבריאל.
האלבום יצא לאור בפברואר 1976.
לאחר הוצאת האלבום The Lamb Lies Down on Broadway רצה הסולן פיטר גבריאל להפיק ממנו סרט או מופע, רעיון שנתקל בהתנגדות מצד שאר חברי הלהקה.
באוגוסט 1975, לאחר סיבוב הופעות אחרון שביצעו חמשת חברי הלהקה יחד, עזב גבריאל את הלהקה, והם נותרו ארבעה.
לאחר עזיבתו קיימה הלהקה מבחני בד כדי למצוא סולן מחליף.
לאחר קושי למצוא זמר שקולו וסגנונו דומים לזה של גבריאל, הקליט פיל קולינס את השיר Squonk, והוחלט שהוא יהיה הסולן החדש והמחליף של גבריאל בלהקה.
האלבום התקבל באהדה אצל המבקרים והקהל הרחב כאחד, ומכירותיו עלו על אלו של האלבומים הקודמים.
ההצלחה המסחרית הגדולה של האלבום עזרה רבות ללהקה, שהייתה בחובות גדולים בתקופה שלאחר עזיבתו של גבריאל.
עטיפת האלבום כללה דמויות וכל אחת מתוארת בשירי האלבום.
השודד מהשיר "Robbery, Assault and Battery", החיה משיר הנושא, האישה הזקנה שרואה את עצמה במראה כצעירה ב-"Ripples...", הסקוונק מ-Squonk ועוד דמויות.
Mad Man Moon הוא השיר הרביעי באלבום.
השיר נכתב על ידי טוני בנקס.
אורך השיר 7 וחצי דקות, והוא הסוגר את הצד הראשון באלבום בגרסת הויניל או הקלטת.
כמו כל השירים באלבום, חלק מהשיר מנוגן בקטע האינסטרומנטלי הסוגר את האלבום, Los Endos אשר כולל קטעים מכל שירי האלבום.
פתיחת השיר היא בדיוק הסוף של הסינגל "It's Yourself".
"It's Yourself" היה אמור להיכלל באלבום, אך זה לא יצא לפועל ויצא כבי-סייד לשיר Ripples...
Mad Man Moon בכלל לא בוצע בסיבוב ההופעות לקידום A Trick of the Tail, ובכל לא נוגן בשום הופעה של הלהקה.
הוא השיר השישי באלבום A Trick of the Tail.
השיר נכתב על ידי הקלידן טוני בנקס, והבסיסט מייק ראת'רפורד.
זהו השיר הארוך ביותר באלבום אורכו הוא כ-8 דקות.
זוהי בלדה שקטה אשר נפתחת בשירה עדינה של פיל קולינס, יחד עם גיטרה אקוסטית, ולאחר מכן השיר מתחזק והופך לשיר רוק חזק ובסופו, הוא משמיע צלילי גיטרה הפוכים.
יצא כסינגל כשהבי-סייד שלו, הוא השיר "It's Yourself" שהיה אמור להיכנס לאלבום, אך הצעה זו נדחתה.
השיר כמו כל השירים באלבום, קטעים ממנו נלקחו לקטע האינסטרומנטלי הסוגר את האלבום, Los Endos אשר כלל קטעים מכל שירי האלבום.
זהו קטע באורך של 6 דקות המשלב מוזיקת רוק מתקדם וקצת מוזיקה קומית השיר עוסק במעגל-קסמים של שופטים ופושעים הנלחמים זה בזה ללא כל מטרה, על רקע סיפור של שוד, תקיפה וחבלה.
זהו גם השיר שפותח את הצד השני של האלבום בגרסת הויניל או הקלטת.
השיר נכתב על ידי המתופף והסולן פיל קולינס, והקלידן טוני בנקס.
זהו השיר השני באלבום שבו נוכח קולינס בכתיבת שיר.
והשיר כמו כל שירי האלבום קטעים ממנו מופיעים בשיר האינסטרומנטלי הסוגר את האלבום, Los Endos אשר כולל קטעים מכל שירי האלבום.
"Squonk" הוא השיר הראשון שבו המתופף פיל קולינס לקח את תפקיד השירה המובילה במקום סולן הלהקה פיטר גבריאל אשר עזב לפני כן.
לאחר עזיבתו של גבריאל, חברי הלהקה קבעו אודישנים אשר יקבעו מי יהיה הסולן החדש במקום גבריאל לאחר ניסיונות כושלים, לא מצאו חברי הלהקה סולן אשר דומה לשירתו של גבריאל ולסגנונו.
לאחר מכן נקבע קולינס כסולן לאחר שהקליט את השיר הזה.
על פי שמו של השיר, הוא מספר את האגדה מצפון אמריקה של הסקוונק שכאשר נתפס מתמוסס בברכה של דמעות.
השיר נוגן בהופעות מ-1976 עד 1980. בקטע האינסטרומנטלי Los Endos אשר סוגר את A Trick of the Tail, נשמע בסופו של הקטע את האקורדים הפותחים של "Squonk".
ב-DVD של 2007 בסיבוב ההופעות Turn It On Again, קולינס אמר שהשיר הזה היה השיר של הלהקה שהכי התקרב לסגנונם של לד זפלין (אשר היו חתומים עם אטלנטיק רקורדס אשר ג'נסיס חתמו על חוזה הקלטות עם החברה בארצות הברית).
השם המקורי של השיר היה "Indians".
Los Endos (מספרדית: הסוף) הוא קטע אינסטרומנטלי הסוגר את האלבום.
הקטע כולל קטעים מכל שירי האלבום.
בהתאם לשמו, "Los Endos" היה מנוגן בסוף כל הופעה של הלהקה.
השיר בסופו כלל את הפתיחה של Squonk ובהתחלתו כלל את הסינגל שהיה אמור להיכנס לאלבום ונדחה, "It's Yourself".
השיר נמצא באלבום האוסף, The Platinum Collection כשיר הסוגר את הדיסק השני.
בקטע נשמע המתופף והסולן, פיל קולינס שר את השורות "there's an angel standing in the sun" אשר לקוח מהיצירה של ג'נסיס, Supper's Ready אשר נכתבה ובוצעה על ידי הלהקה בזמנה עם סולנה לשעבר, פיטר גבריאל.
בכך שהקטע משתמש בשירי האלבום, האלבום משתמש בטכניקת Bookends - טכניקה באלבומי מוזיקה שבה אלבום מסתיים בדיוק באופן שבו הוא נפתח.
ג'נסיס עשתה שימוש בטכניקה זו באלבומה Selling England by the Pound ולאחר מכן באלבום Duke.
טוני באנקס - קלידים, סינתיסייזר, פסנתר, מלוטרון, קולות רקע
מייק ראת'רפורד - גיטרה בס, קולות רקע
הוא אלבום משנת 1957 שהוציא הזמר פרנק סינטרה.
זהו אלבום האולפן ה-14 של הזמר וה-7 בחברת התקליטים קפיטול.
אלבום זה נחשב לאלבום המשך לאלבום Songs for Swingin' Lovers.
האלבום המשיך את הסגנון של האלבום שיצא שנה קודם כן והפך ללהיט.
אך בהאזנה עמוקה ניתן להבחין בשינוי המקצב בין שני האלבומים, בשעה שבאלבום הקודם המקצבים מהירים אך עדיין שמרו על אווירה כללית קלילה, באלבום !A Swingin' Affair המקצב היה יותר כבד וג'אזי.
כמו Songs for Swingin' Lovers גם אלבום זה זכה להצלחה רבה בבריטניה ואף התעלה על הצלחת קודמו כששהה במקום הראשון במשך שבעה שבועות במצעד האלבומים הבריטי, במצעד האמריקאי לעומת זאת הוא הגיע למקום השביעי.
נלסון רידל - מארגן, מנצח
A Reality Tour הוא DVD המתעד הופעה של הזמר דייוויד בואי משנת 2003 באירלנד.
A Reality Tour מסע ההופעות שנועד לקדם את אלבומו Reality התחיל באוקטובר 2003 ותר באירופה, צפון אמריקה, אסיה, ניו זילנד ואוסטרליה.
רפרטואר השירים כלל את הלהיטים של בואי מכל השנים לצד שירים מאלבומו האחרון.
סיבוב ההופעות אשר גרף רווחי שיא, תוכנן להימשך עד יולי 2004, אך בואי נאלץ לסיים אותו כחודש לפני הסיום המתוכנן, היות שחש ברע במהלך הופעה בגרמניה.
לאחר מכן פרסם בואי כי עבר התקף לב קל אשר נוצר מעישון מסיבי ומסעי הופעות מפרכים.
מאז האירוע שב בואי להופיע אך במסורה.
בחודש ינואר 2010 הופץ CD תחת אותו השם המכיל שירים שלא הופיעו במהדורת ה - DVD.
דייוויד בואי - שירה, גיטרות, מפוחית, סטילופון
ג 'רי לנארד - גיטרה
גייל אן דורסי - גיטרה בס, קולות רקע
מייק גרסון - קלידים, פסנתר
קתרין ראסל - קלידים, כלי הקשה, גיטרה אקוסטית, קולות רקע
איי טיים (A TIME) הוא ארגון חרדי עולמי שבסיסו בארצות הברית בראשות הרב שאול רוזן, העוזר בסיוע פיזי ונפשי לזוגות חשוכי ילדים.
הארגון מסייע במתן ייעוץ רפואי, בקיום מפגשים בין זוגות חשוכי ילדים ובין רופאים מומחים לזוגות הזקוקים לסיוע רפואי.
מדי שנה מארגן הארגון שבתות עבור מאות זוגות חשוכי ילדים במלונות בארצות הברית ובישראל.
לשבת מוזמנים מומחים ומרצים שונים, ומשתתף בה בקביעות אייזיק האניג המשמש כחזן בתפילות השבת.
הארגון מוציא לאור חוברת בת מאה עמודים בעברית ובאנגלית מדי חודש המחולקת לכל הזוגות חשוכי הילדים בארצות הברית שרשומים ברשימותיהם.
לארגון רשימה של אלפי זוגות בארצות הברית, העומדים בקשר רציף עם הארגון על כל צעד ושעל.
רשימה זו מחולקת לכל הזוגות חשוכי הילדים, כדי לעודד את הקשר שביניהם.
בתקופת הטיפולים הארגון מסייע בכל הפרטיים הטכניים, ומלווה על ידי מומחים את בני הזוג בתמיכה נפשית.
הארגון גם מעודד זוגות שעברו מקרי הפלה.
לארגון סניפים בישראל, בורו פארק ויליאמסבורג ומונסי שבארצות הברית, באנגליה ובקנדה.
הארגון מונה מעל 7,000 חברים רשומים.
הארגון הקים את מכון שערי הלכה ורפואה, המכשיר דיינים לעסוק בעניינים הקשורים לטיפול בזוגות חשוכי ילדים, ומסייע להם בכל השלבים עד לקבלת סמיכה להוראה.
המכון עוסק גם בעזרה טכנית בכל הבעיות ההלכתיות.
A Thousand Suns הוא אלבום האולפן הרביעי של להקת הרוק לינקין פארק.
האלבום יצא לאור ב-14 בספטמבר 2010, תחת חברת התקליטים Warner Bros.
את האלבום הפיקו ריק רובין ומייק שינודה וכתבו חברי הלהקה עצמם.
האלבום מהווה תפנית סגנונית חדה מאלבומיה הקודמים של הלהקה, כשהוא משלב אלמנטים ניסיוניים של מוזיקה אלקטרונית.
בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-430 ברשימת 1000 האלבומים הטובים ביותר לשנת 2010.
הקלטת האלבום החלה מיד לאחר צאת האלבום Minutes to Midnight.
יציאת האלבום תוכננה תחילה לתחילת 2010, אך יציאתו נדחתה עקב רצון של המפיק שינודה לבצע עריכות נוספות לאלבום.
שם האלבום לקוח מציטוט של רוברט אופנהיימר אודות פצצת אטום.
A Thousand suns נכנס היישר אל המקום הראשון במצעד הבילבורד 200 עם מכירות של כ-241,000 עותקים.
גם מחוץ לארצות הברית הצליח האלבום במידה רבה והגיע למקום שני בבריטניה עם מכירת 46,711 עותקים ובקנדה למקום ראשון עם 23,000 עותקים.
האלבום הגיע למקום הראשון גם במדינות נוספות, ביניהן שווייץ, גרמניה, אוסטרליה, איטליה ועוד.
מהאלבום יצאו ארבעה סינגלים; The Catalyst יצא לאור ב-2 באוגוסט 2010. השיר הגיע למקום הראשון במצעד האלטרנטיב והרוק של מגזין הבילבורד ובמצעד הרוק של בריטניה, אך לא הגיע לעשרת הגדולים ברוב המדינות.
הסינגל השני מהאלבום, Waiting For the End, יצא לאור ב-1 באוקטובר 2010. השיר הגיע למקום הראשון במצעד שירי האלטרנטיב של הבילבורד, כמו גם למקום השני במצעד הרוק, אך לא הגיע לעשרת הגדולים באף מדינה.
הסינגל השלישי, Burning in the Skies, הגיע לארבעים הגדולים בשלושה מצעדים רשמיים בעולם.
Iridescent היה הסינגל הרביעי מהאלבום, ובמצעדי הפזמונים, הצליח ברמה דומה לקודמיו: במצעד הרוק של בריטניה הגיע אל המקום השני, אך לא הגיע לארבעים הגדולים ברוב המדינות בו דורג.
בשנת 2011 יצאה גרסה מוגבלת של האלבום הנקראת A Thousand Suns+ שמשלבת את האלבום עצמו את תהליך הכנתו ואת הופעת הלהקה במדריד ההופעה שזיכתה את הלהקה בתואר "ההופעה החיה הטובה ביותר" של MTV לשנת 2010
מייק שינודה - סולן, פסנתר
A Trick of the Tail הוא השיר השביעי באלבומם של להקת הרוק המתקדם ג'נסיס בעל אותו השם.
השיר נכתב על ידי הקלידן, טוני בנקס.
השיר הוא השיר השלישי שזכה לצילום של וידאו קליפ, שבו נראים חברי הלהקה כשהם מנגנים את השיר מסביב לפסנתרו של בנקס.
הווידאו קליפ בוים על ידי ברוס גוורס.
אפקטים נוספו לקליפ אשר הראו את המתופף והסולן פיל קולינס, רוקד על פסנתרו של בנקס והגיטרה של סטיב האקט.
ב-1994, בריאיון ל-vh1, קולינס אמר שזהו אחד הדברים המביכים ביותר שעשה בקריירה שלו.
השיר יצא לאור כבי-סייד לסינגל, Entangled שגם נכלל באלבום.
השיר נכשל כשיצא ולא הגיע לשום מצעד.
קצב השיר לדברי בנקס, הושפעו כבדות משירם של הביטלס, Getting Better.
המילים לשיר הושפעו מספרו של ויליאם גולדינג, "היורשים" (שמו של השיר והאלבום הם בעצם שמו של הפרק האחרון בספר).
כמו רבים מהשירים של A Trick of the Tail, המילים של השיר התמקדו בדמות מסוימת: ה"חיה" שעוזב את הממלכה שלו ונכנס לעולם של בני אדם.
לאחר מכן, הוא נתפס והוצג לראווה במופע של פריקים אחרי שובו מסרבים להאמין בממלכתו.
החיה מקוננת על החלטתו לעזוב את ביתו, תארה אותו כגן עדן המכוסה בזהב.
שובו ושחרורו בתמורה להובלתו לעולמו.
עם זאת, בדיוק כפי שהם רואים את מה שנראה "כיפת הזהב", הם מוצאים שהחיה נעלמה, למרות שהם שומעים את קולו.
השיר הוגדר כזכר אחרון ל"ג'נסיס הישנה" ו"התחלה של משהו חדש.
"A Sky Full of Stars" הוא שיר שהוקלט על ידי להקת הרוק האלטרנטיבי הבריטית קולדפליי, כחלק מאלבום האולפן השישי שלהם, Ghost Stories, בשנת 2014. הסינגל יצא לאור ב-2 במאי 2014, והוא היה הסינגל השלישי אותה הוציאה הלהקה כדי לקדם את האלבום.
השיר נוצר בשיתוף פעולה עם המפיק המוזיקלי/דיג'יי השוודי אביצ'י, עם עזרה בהפקה מהמפיקים המוזיקליים הבריטיים פול אפוורת', דניאל גרין, וריק סימפסון.
הווידאו קליפ הרשמי לשיר בוים על ידי מאט וייטקרוס וצולם ב-17 ביוני 2014 ברחוב קינג שבפרבר ניוטאון אשר בסידני, אוסטרליה.
הווידאו קליפ יצא לאור ב-19 ביוני 2014.
A Question (בעברית: שאלה) הוא מיני אלבום של להקת הת'ראש מטאל האמריקאית סייקרד רייך, שיצא לאור ביולי של שנת 1991. השיר Who's to Blame הופיע גם באלבום הקודם של הלהקה, The American Way.
כל השירים נכתבו והולחנו על ידי פיל רינד, למעט שיר 2.
פיל רינד - שירה, גיטרה בס
ביל מטויר - הפקה, מיקסינג
פול סטולר - עטיפת האלבום
A Special Night with Demi Lovato הוא סיבוב ההופעות השלישי שקיימה הזמרת האמריקאית דמי לובאטו.
הסיבוב החל ב-11 בנובמבר 2011 וסווג כסיבוב קידום מכירות, אשר נועד לקדם את אלבום האולפן השלישי שלה "Unbroken".
מסע ההופעות נדד בין שלוש יבשות - אמריקה, אסיה ואירופה - ונמשך קרוב לשנה וחצי עד 27 במרץ 2013, זאת כיוון שמסע ההופעות כלל הפסקות ממושכות שארכו לעיתים יותר מחודש.
הסיבוב היה מועמד לפרס בילבורד לסיבוב השנה, ובמסגרת טקס פרסי קפריצ'ו זכה בפרס סיבוב ההופעות הטוב ביותר.
מסע ההופעות האחרון בו דמי לובאטו לקחה חלק היה Jonas Brothers World Tour 2010 של האחים ג'ונאס, אשר ממנו היא נשרה ב-1 בנובמבר 2010, כשבועיים לפני סיומו בעקבות ככל הנראה מחלוקת שפרצה בינה לבין אחת מרקדניות המופע, אלכס וולץ', במהלכה היא הכתה את הרקדנית.
סיבוב ההופעות נמשך כרגיל, אולם התקרית הובילה לאשפוזה במוסד לגמילה לאחר שגורמים המקורבים לה הבהירו לה שהיא במצוקה.
בטרם כניסתה אל המוסד, לובאטו החלה לעבוד על האלבום השלישי שלה "Unbroken", ובצאתה ממנו ב-28 בינואר 2011 היא המשיכה לפעול למען יציאתו תוך שהיא מושפעת משלושת החודשים האחרונים בחייה.